CELEX: 62007CJ0271
Language: bg
Date: 2008-05-20
Title: Решение на Съда (шести състав) от 20 май 2008 г. # Комисия на Европейските общности срещу Кралство Белгия. # Неизпълнение на задължения от държава-членка - Директива 96/61/ЕО - Комплексно предотвратяване и контрол на замърсяването - Непълно и неправилно транспониране. # Дело C-271/07.

Решение на Съда (шести състав) от 20 май 2008 г. — Комисия/Белгия
      (Дело C‑271/07)
      „Неизпълнение на задължения от държава-членка — Директива 96/61/ЕО — Комплексно предотвратяване и контрол на замърсяването — Непълно и неправилно транспониране“
      Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 226 ЕО) (вж. точка 13)
      Предмет 
      
         
               Неизпълнение на задължения от държава-членка — Частично или неправилно транспониране или липса на транспониране на член 2
                  (параграфи 2, 3, 4, 5, 6, 7, 9, 10 и 11), членове 3 и 5, член 6 (параграф 1), член 8, член 9 (параграфи 3, 4, 5 и 6), член 10,
                  член 12 (параграф 2), член 13 (параграфи 1 и 2), член 14, член 17 (параграф 2) и на приложения І и ІV към Директива 96/61/ЕО
                  на Съвета от 24 септември 1996 година за комплексно предотвратяване и контрол на замърсяването (ОВ L 257, стр. 26; Специално
                  издание на български език, 2007 г., глава 15, том 3, стр. 183) — Липса на съответствие между материалния обхват на мерките
                  за транспониране и този на Директивата — Твърде широко право на преценка, предоставено на регионалните власти по отношение
                  на разрешенията за експлоатация и обстоятелствата, при които трябва да бъдат извършени преглед и/или актуализиране на условията
                  в разрешителните.
               
            Диспозитив 
      1)         Като е транспонирало частично или неправилно член 2, точки 2—7 и 9—11, членове 3 и 5, член 6, параграф 1, член 8, член 9,
         параграфи 3—6, член 10, член 12, параграф 2, член 13, параграфи 1 и 2 и член 14, както и приложения І и ІV към Директива 96/61/ЕО
         на Съвета от 24 септември 1996 година за комплексно предотвратяване и контрол на замърсяването, Кралство Белгия не е изпълнило
         задълженията си по тази директива.
      
      2)         Осъжда Кралство Белгия да заплати съдебните разноски.